شەفەق نیوز/ قەیس خەزعەلی سکرتێر گشتی
عەسایب ئەهل حەق، توومەتبار کۆمپانیای « جی فۆڕ ئێس» بەریتانی کرد ک وەرپرسە لە
ئاسایش فڕۆکەخانەی بەغداد، گوایە دەسی هاناو باوەت کوشتن قاسم سولەیمانی و ئەبو مەهدی
موهەندس، لە سەرەتای ئی ساڵە.
خەزعەلی لە وتاریگ ئەرا کەناڵ «عەهد» سەروە
بزووتنەوەگەی وت: ئەو کۆمپانیا ک گریەبەسی ئاسایش باوەتە ئەمنیەگان لە فڕۆکەخانەگە
کردگە، بەشدار بویە لە بەشیگ لە ئەرک دووپاتکردن لە ئامانجەگە ( سولەیمانی و موهەندس)
ئەرا جیوەجیکردن کوشتنەگە.
وتیش: لە ریکارەیل فڕۆکەخانەگە بایەدە
کۆمپانیاگە نزیک لە هەر فڕۆکەیگ بوود ک داوەزیەێد، بەڵکم ماشین کۆمپانیاگە لە رووژ
کوشتنەگە وەتایبەت لەو تەنیا رووژە لەلای پلەیل سواربویەگان وسیاوید، و خەزعەلی ئەوە
وە ئەرکیگ دانا.
خەزعەلی وتیش؛ ئەفسەرەیل ئەمن نیشتمانی
کامیرایلیک چەودیری لە نزیک پلەی فڕۆکەگە پەیا کردن، و ئەرک ئەو کامیرایلە خوەی رەوانگەکردن
جوولەی سولەیمانی و موهەندس بویە.
لەلای خوەییش، عادل عەبدولمەهدی سەرۆک
وەزیران وەرین وت: موستەفا کازمی سەرۆک وەزیران ئیسە، هەنای وەرپرس هەواڵگری بوی
خوەی یەکەم کەس بوی ک لەخەو هەڵسانەی و خەوەر کوشتن سولەیمانی و موهەندس داگە پی.
وتیش: بڕیار بوی رووژیگ دویای رووژ
کوشتنەگەی چەوم بکەفێدە سولەیمانی لەباوەت نزیکەوکردنیک لەناوبەین ئیران و سعودیە.
